cyanic-selkie/wikianc huggingface dataset:
ஜக்கலி
பெயர்க் காரணம்
ஜக்கலி என்பது ஸ்சட்குழி என்ற சமசுகிருதப் பெயர்தான் மருவி ஜக்கலி என்று அழைக்கப்படுகிறது. ஸ்சட்குழி என்ற சமசுகிருத சொல்லுக்கு “செத்த மாட்டை உண்பவன்” அல்லது “அதிக இறைச்சி உண்பவன்” என்று பொருளாகும்.
தொழில்
இச்சமூகத்தினர் பொதுவாக தோல் சம்பந்தமான தொழிலில் ஈடுபட்டு வருகின்றனர்.
மேற்கோள்கள்
பகுப்பு:தெலுங்குச் சமூகங்கள்
சுல்தான் அலாவுதீன் ரியாட் சா
சுல்தான் அலாவுதீன் ரியாட் சா (மலாய் மொழி: Sultan Alauddin Riayat Shah ibni Almarhum Sultan Mansur Shah; ஆங்கிலம்: Alauddin Riayat Shah of Malacca); என்பவர் மலாக்கா சுல்தானகத்தின் ஏழாவது அரசர். இவர் சுல்தான் மன்சூர் ஷாவின் மகன் ஆவார். 1477 முதல் 1488 வரை மலாக்காவை ஆட்சி செய்தவர்.
தன் மக்களின் நல்வாழ்வைத் தனிப்பட்ட முறையில் சரிபார்க்க இரவில் இரகசியமாகச் செல்வதில் பிரபலமானவர். ஓர் இரவில் அவர் ஒரு திருடனைப் பிடிக்கப் பின்தொடர்ந்து ஓடியதாகக் கூட அறியப் படுகிறது.
வரலாறு
சுல்தான் அலாவுதீன் ரியாட் ஷாவின் பதவி குறித்து அவரின் சகோதரர் ராஜா அகமது (Raja Ahmad) பொறாமைப் பட்டார். ஏனெனில் மலாக்காவின் சுல்தான் ஆட்சி தனக்குச் சேர வேண்டிய பதவி என்று ராஜா அகமது நம்பினார்.
அந்தக் கட்டத்தில், மலாக்கா ஆட்சியின் கீழ் இருந்த ஒரு பகுதியான பகாங்கின் ஆட்சியாளராக ராஜா அகமது இருந்தார்.
அரியணை வாரிசு உரிமை
சுல்தான் அலாவுதீனுக்கு அவரின் அரசவைக்கு உள்ளேயும் வெளியேயும் பல எதிரிகள் இருந்தனர். அவருக்கு மொத்தம் நான்கு குழந்தைகள் இருந்தனர். அவரின் இரண்டு மனைவிகளில் தலா இருவருக்கும் இரண்டு பிள்ளைகள்.
அதுவே அவரின் அரியணைக்கு வாரிசு உரிமை குறித்து அவரின் மனைவிகள் சண்டையிட வழிவகுத்தது. சுல்தானின் இரண்டாவது மனைவி இந்திய முஸ்லீம் வம்சாவளியைச் சேர்ந்தவர்.
மர்மமான முறையில் இறப்பு
இந்தக் காலக்கட்டத்தில், சுல்தான் அலாவுதீன் இந்திய முஸ்லீம் மக்களுடன் பிரச்சினைகளை எதிர்கொண்டார். மலாய்க்காரர்களுடன் ஒப்பிடுகையில் இந்திய முஸ்லீம் மக்களின் அதிகாரம் வளரத் தொடங்கியது. அத்துடன் அவரின் புதிய பெண்டகாரா ஸ்ரீ மகாராஜா (Bendahara Seri Maharaja) என்பவரும் இந்திய முஸ்லீம் இரத்தம் கொண்டவர்.
சதித் திட்டம்
அவரின் மகன், ராஜா மகமுது (Raja Mahmud) மற்றும் அவரது மைத்துனர் ராஜா மெர்லாங் (Raja Merlang) (துன் சினாஜாவின் சகோதரர்) ஆகியோரும் அந்தச் சதியில் ஈடுபட்டு இருக்கலாம் என்றும் கருதப்படுகிறது.
அவரது மறைவுக்குப் பிறகு, மலாக்காவின் சுல்தான் பதவி அவருடைய மகன் ராஜா மகமுதுவிடம் சென்றது. இவர் சுல்தான் அலாவுதீன் ரியாட் ஷாவின் இரண்டாவது மனைவி துன் சினாஜாவுக்குப் பிறந்தவர்.
முதல் மனைவி ராஜா பாத்திமா
மேலும் அரியணைக்கு உண்மையான வாரிசு என்று பரவலாகக் கருதப்பட்ட சுல்தான் அலாவுதீனின் முதல் மகனான ராஜா முனாவருக்கு (Raja Munawar) (முதல் மனைவி ராஜா பாத்திமாவுக்குப் பிறந்தவர்) பதவி மறுக்கப்பட்டது.
எப்படி இருந்தாலும், இறுதியாக மலாக்கா பேரரசின் மீது இந்திய முஸ்லீம்களின் அதிகாரம் கட்டுப்பாட்டைப் பெற்றது. இருப்பினும், ராஜா மகமுது மலாக்காவை 23 ஆண்டுகள் ஆட்சி செய்தார். 1511-இல் மலாக்காவின் மீது போர்த்துகீசியப் படையெடுப்பு நடந்தது. மலாக்காவின் சுல்தானிய ஆட்சியும் முடிவுக்கு வந்தது.
சுல்தான் அலாவுதீன் ரியாத் ஷாவின் கல்லறை ஜொகூர் மாநிலத்தில் பாகோ எனும் இடத்தில் உள்ளது.
மேலும் காண்க
பகுப்பு:மலாக்கா பகுப்பு:மலேசிய அரசர்கள் பகுப்பு:மலாக்கா சுல்தான்கள் பகுப்பு:மலேசிய வரலாறு
இராச்டிரிய ஜனதா தளம்
இராஷ்டிரிய ஜனதா தளம் ஓர் இந்திய அரசியல் கட்சியாகும். இது 1997 ஆம் ஆண்டு லாலு பிரசாத் யாதவால் தொடங்கப்பட்டது. இதன் சின்னம் கூண்டு விளக்கு (Lantern) ஆகும். $250 மில்லியன் மாட்டு தீவன ஊழலில் தொடர்புடையதால் அப்போதய பீகாரின் முதல்வரும், ஜனதா தளத்தின் முன்னாள் தலைவருமான லாலு பிரசாத் யாதவை மாட்டுத் தீவன ஊழல் தொடர்பாக ஜனதா தளத்தின் தலைவர் சரத் யாதவ் கட்சியை விட்டு 1987ல் நீக்கினார். இதன் காரணமாகவே லாலு பிரசாத் யாதவ் இராஷ்டிரிய ஜனதா தளத்தைத் தொடங்கினார். பீகார், ஜார்கண்ட், மணிப்பூரில் மாநிலக் கட்சியாக அங்கீகரிக்கப்பட்ட இராஷ்டிரிய ஜனதா தளம், வடகிழக்கு மாநிலங்களில் போதிய வாக்குகள் பெற்றதால் 2008இல் தேசியக் கட்சியாக அங்கீகரிக்கப்பட்டது.
2004 தேர்தலில் 24 நாடாளுமன்ற தொகுதிகளில் வெற்றி பெற்ற இராஷ்டிரிய ஜனதா தளம் காங்கிரஸ் தலைமையிலான ஐக்கிய முற்போக்குக் கூட்டணியில் அங்கம் வகித்தது, இதன் தலைவர் லாலு பிரசாத் யாதவ் இரயில்வே துறை அமைச்சராகப் பதவி வகித்தார்.
கட்சி அங்கீகாரம்
இராச்டிரிய ஜனதா தளம் அங்கீகரிக்கப்பட்ட தேசிய கட்சியாகும். ஜூலை 29, 2010 அன்றைய தேர்தல் ஆணையத்தின் ஆணைப்படி இதற்கான தேசிய கட்சி என்ற அங்கீகாரம் விலக்கிக் கொள்ளப்படுகிறது. இக்கட்சிக்காக ஒதுக்கப்பட்ட லாந்தர் சின்னத்தை பீகார், ஜார்கண்ட், மணிப்பூர் மாநிலங்களில் பயன்படுத்த அனுமதிக்கப்பட்டுள்ளது, ஏனெனில் அந்த மாநிலங்களில் இது மாநில கட்சியாக அங்கீகரிக்கப்பட்டுள்ளது.
மேற்கோள்கள்
பகுப்பு:இந்திய அரசியல் கட்சிகள் பகுப்பு:1997இல் நிறுவப்பட்ட அரசியல் கட்சிகள் பகுப்பு:பீகார் அரசியல் கட்சிகள்
கடம்பூர்
கடம்பூர் (ஆங்கிலம்:Kadambur), இந்தியாவின் தமிழ்நாடு மாநிலத்தில் அமைந்துள்ள தூத்துக்குடி வட்டம், கோவில்பட்டி வட்டத்தில் இருக்கும் ஒரு பேரூராட்சி ஆகும்.
கடம்பூர் பேரூராட்சி கடம்பூர்,சிவலிங்கபுரம், சங்கரப்பேரி (எ) கோடங்கால், சங்கரப்பேரிகாலனி, தங்கம்மாள்புரம், தங்கம்மாள்புரம்காலனி ஆகிய கிராமங்களை உள்ளடக்கியது.
14.53 சகிமீ பரப்பும், 12 வார்டுகளும், 74 தெருக்களும் கொண்ட இப்பேரூராட்சி கோவில்பட்டி (சட்டமன்றத் தொகுதி)க்கும், தூத்துக்குடி மக்களவைத் தொகுதிக்கும் உட்பட்டது.
2011-ஆம் ஆண்டு மக்கள் தொகை கணக்கெடுப்பின்படி 1,209  வீடுகள் கொண்ட இப்பேரூராட்சியின் மக்கள்தொகை   4,155 ஆகும்
தூத்துக்குடியிலிருந்து 40 கிமீ தொலைவிலும், கோவில்பட்டியிலிருந்து 37 கிமீ தொலைவிலும் கடம்பூர் உள்ளது. சென்னை, மதுரை, தூத்துக்குடி, திருநெல்வேலி, நாகர்கோவில் நகரங்களை இணைக்கும் தொடருந்து நிலையம் கடம்பூரில் உள்ளது.
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 84 மீட்டர் (275 அடி) உயரத்தில் இருக்கின்றது.
மேற்கோள்கள்
பகுப்பு:தூத்துக்குடி மாவட்டத்தில் உள்ள பேரூராட்சிகள்
சீன நகர்
சீன மக்கள் உலமெங்கும் பல நாடுகளில் சிறுபான்மையினராக வாழ்கிறார்கள். அங்கே பல பெரும் நகரங்களின் பகுதிகளில் சீனர்களும் அவர்களின் வணிக பண்பாட்டு நிறுவனங்களும் செறிந்து காணப்படும். இத்தகைய நகரப் பகுதிகள் சீன நகர் எனப்படும். இவை குட்டி யாழ்ப்பாணம், குட்டி இந்தியா, குட்டி இத்தாலி போன்ற பிற இன செறிவு நகரப் பகுதிகளுடன் ஒப்பிடத் தக்கவை.
சீன நகரில் பொதுவாக இருக்கும் சிறு வணிகங்கள்
மேற் குறிப்பிட்டவை உட்பட பல தரப்பட்ட வணிக தாபனங்கள் சீன நகர்களில் காணப்படும். இந்தக் கடைகளுக்கு சீன மக்கள் மட்டுமல்லாமல் பல்லின மக்களும் வாடிக்கையாளராக உள்ளனர். இந்தக் கடைகளில் பல பொருட்களையும் சேவைகளையும் மற்ற வணிக தாபனங்களிலும் பார்க்க குறைந்த விலைக்குப் பெற முடியும்.
படங்கள்
பகுப்பு:சீனப் பண்பாடு
அபியோன்கராஹிசர் மாகாணம்
அஃபியோன்கராஹிசர் மாகாணம் (Afyonkarahisar Province   ), மேலும் எளிமையாக அஃபியோன் மாகாணம் என்றும் அழைக்கப்படுகிறது. இது மேற்கு துருக்கியில் உள்ள ஒரு மாகாணமாகும்.
இதன் அருகிலுள்ள மாகாணங்களாக வடமேற்கில் கட்டாஹ்யா, மேற்கில் உசாக், தென்மேற்கில் டோனிஸ்லி, தெற்கே பர்தூர், தென்கிழக்கில் இஸ்பார்டா, கிழக்கில் கொன்யா மற்றும் வடக்கே எஸ்கிசெஹிர் ஆகியவை உள்ளன. இந்த மாகாணத்தின் தலைநகராக அஃபியோன்கராஹிசர் உள்ளது. இந்த மாகாணம் 14.230 கிமீ² பரப்பளவைக் கொண்டுள்ளது. மக்கள் தொகை 706.371 (2014 கணக்கெடுப்பு) ஆகும்.
நலவாழ்வு
துருக்கியின் காற்று மாசுபாடு இங்கே ஒரு நீண்டகால பிரச்சினையாக உள்ளது.
வெளி இணைப்புகள்
பகுப்பு:Coordinates on Wikidata பகுப்பு:துருக்கியின் மாகாணங்கள்
பி. ஜெயஸ்ரீ
'''பி. ஜெயஸ்ரீ''' (B. Jayashree) (பிறப்பு: 1950 சூன் 9 இந்தியாவைச் சேர்ந்த ஒரு மூத்த நாடக நடிகையும், இயக்குனரும், பாடகியுமாவார். இவர் திரைப்படங்களிலும், தொலைக்காட்சிகளிலும் நடித்துள்ளார். மேலும், படங்களில் பின்னணிக் கலைஞராகவும் பணியாற்றியுள்ளார். 1976ஆம் ஆண்டில் நிறுவப்பட்ட பெங்களூரைத் தளமாகக் கொண்ட "ஸ்பந்தனா தியேட்டர்" என்ற ஒரு நாடக நிறுவனத்தின் படைப்பாக்க இயக்குனரும் ஆவார்.
இவர் 2010 ல் இந்திய நாடாளுமன்றத்தின் மாநிலங்கவைக்கு பரிந்துரைக்கப்பட்டார். 2013ஆம் ஆண்டில் இந்திய அரசாங்கத்தால் நான்காவது மிக உயர்ந்த குடிமை கௌரவமான பத்மசிறீ இவருக்கு வழங்கப்பட்டது.
இவரது தாத்தா குப்பி வீரண்ணா, ஒரு இந்திய நாடக இயக்குனராகவும், கலைஞராகவும், இந்தியக் குடியரசுத் தலைவரிடம் பத்மசிறீ பெறுநராகவும் இருந்தார். இவர் கன்னட நாடகத்திற்கு முன்னோடிகளில் ஒருவராகவும், அதிக பங்களிப்பு செய்தவராகவும் இருந்தார். கன்னட நாடகத் துறையை மேம்படுத்துவதில் முக்கிய பங்கு வகித்த குப்பி "சிறீ சன்னபசவேசுவர நாடகா" என்ற நாடக நிறுவனத்தை நிறுவினார்.
ஆரம்பகால வாழ்க்கையும் பின்னணியும்
குப்பி வீரண்ணாவின் மகளான மாலத்தாமாவுக்கு பெங்களூரில் பிறந்தார். பின்னர் 1973ஆம் ஆண்டில் புது தில்லியின் தேசிய நாடகப் பள்ளியில் பட்டம் பெற்றார். அங்கு இவர் பிரபல நாடக இயக்குநரும் ஆசிரியருமான இப்ராஹிம் அல்காசியின் கீழ் பயிற்சி பெற்றார்.
தொழில்
பல ஆண்டுகளாக, பி. வி. கராந்த் உள்ளிட்ட குறிப்பிடத்தக்க நாடக பிரமுகர்களுடன் இவர் பணியாற்றியுள்ளார். நாகமண்டலா (1997), தேவேரி (1999), கேர் ஆஃப் ஃபுட்பாத் (2006) போன்ற கன்னட படங்களில் நடித்துள்ளார். மைசூரைத் தளமாகக் கொண்ட ரங்காயணம் என்ற நாடக நிறுவனத்தின் இயக்குநராகவும் இவர் சிலகாலம் இருந்துள்ளார்.
இவர் மாதவி, காயத்ரி, ஜெயபிரதா, அம்பிகா, சுமலதா, போன்ற பல நடிகைகளுக்கு ராஜ்குமார் திரைப்படங்களில் குரல் கொடுக்கும் கலைஞராக இருந்தார். ஒரு பின்னணி பாடகியாக இவர் கன்னடத் திரையுலகில் பணியாற்றியுள்ளார். இதில் நன்னே பிரீதியா ஹுடுகி என்ற கன்னடப் படத்தில் இடம் பெற்ற "கார் கார் கார்" என்ற பாடல் குறிப்பிடத்தக்கவை.
1996ஆம் ஆண்டில், நடிப்புக்காக இவருக்கு சங்கீத நாடக அகாடமி விருது வழங்கப்பட்டது. பின்னர், 2010 இல் மாநிலங்களவைக்கு இவர் பரிந்துரைக்கப்பட்டார். இவர் 2009இல் கர்நாடக மாநில திறந்தவெளி பல்கலைக்கழகத்தில் கௌரவ டாக்டர் பட்டத்தையும் பெற்றார்
சொந்த வாழ்க்கை
இவர் கே. ஆனந்த ராஜூ என்பவரை மணந்தா. தம்பதியருக்கு சுஷ்மா வீர் என்ற ஒரு வளர்ப்பு மகள் உள்ளார்.
வெளி இணைப்புகள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:இந்திய நடிகர்-அரசியல்வாதிகள் பகுப்பு:இந்தியத் திரைப்பட நடிகைகள் பகுப்பு:கன்னடத் திரைப்பட நடிகைகள் பகுப்பு:சங்கீத நாடக அகாதமி விருது பெற்றவர்கள் பகுப்பு:பத்மசிறீ விருது பெற்ற கலைத் துறையினர் பகுப்பு:வாழும் நபர்கள் பகுப்பு:1950 பிறப்புகள்
சிறுநீரியல்
சிறுநீரியல் என்பது மனித உடலில் உள்ள சிறுநீரக செயல்பாட்டை குறித்து படிக்கும் அறிவியல் துறையாகும். இது சிறுநீரகத்தின் அமைப்பு மற்றும் அதில் ஏற்படும் பிரச்சினைகள் போன்ற தகவல்களை விளக்குகின்றன.
சிறுநீரக அமைப்பு
மனிதனின் உடலில் உள்ள சிறுநீரக அமைப்பு இரத்தத்தில் உள்ள நச்சுப் பொருட்களை வெளியேற்றி சுத்தமான இரத்தத்தை வடிகட்டி உடல் உறுப்புகளுக்கு செலுத்துகிறது. நமது சிறுநீரகம் பார்ப்பதற்கு இரண்டு அவரை விதை வடிவில் காணப்படும். இதில் சிறுநீரகம், சிறுநீர்ப்பை, சிறுநீர்க் குழாய், சிறுநீரக தமனிகள் மற்றும் சிரைகள் போன்ற பாகங்கள் காணப்படுகின்றன.
சிறுநீரக பிரச்சனைகள்
சிறுநீரியல் சிறுநீர்ப்பை, புரோஸ்டேட் பகுதி, விதைப்பை, சிறுநீர்க் குழாய், ஆணுறுப்பில் ஏற்படும் பாதிப்புகள், சிறுநீர் பாதை தொற்று, சிறுநீரக புற்றுநோய், சிறுநீரக செயலிழப்பு போன்ற பிரச்சினைகளை ஆராய்கிறது.
சிகிச்சைகள்
லேபராஸ்கோபி, எண்டோஸ்கோபி மற்றும் கதிரியக்க முறைகள் உள்ளிட்ட அறுவை சிகிச்சை மூலமாகவும், திறந்த அறுவை சிகிச்சை மூலமாகவும், சிறுநீரக மாற்று அறுவை சிகிச்சை மூலமாகவும், டயலைஸிஸ் மூலமாகவும் சிறுநீரகத்தில் ஏற்படும் பிரச்சனைகளை சரி செய்யலாம்.
மேற்கோள்கள்
பகுப்பு:சிறுநீரகவியல்
வோன்னாகிரை பணயத் தீநிரல் தாக்குதல்
வோன்னாகிரை பணயத் தீநிரல் தாக்குதல் (WannaCry ransomware attack) என்பது ஓர் இணையத் தாக்குதல் ஆகும். வோன்னாகிரை (அல்லது WannaCrypt, WanaCrypt0r 2.0, ) இந்த பணயத் தீநிரல் கணினிப்புழுவின் இலக்கு மைக்ரோசாப்ட் விண்டோஸ் ஆப்பரேட்டிங் சிஸ்டம் கொண்டு இயங்கும் கணினிகள் ஆகும். இதன் தாக்குதல் மே 12 2017, வெள்ளிக்கிழமை அன்று தொடங்கி, இதுவரை 150 நாடுகளில் 230,000 மேற்பட்ட கணினிகளில் பாதிப்பை ஏற்படுத்தியிருக்கலாம் என்று கருதப்படுகிறது, இதன் பாதிப்பிலிருந்து விடுபட 28மொழிகளில் இந்த மென்பொருள் நுண்நாணயமான பிட்காயினில் கட்டணம் செலுத்த அறிவுறுத்துகிறது. முன்னெப்போதும் இல்லாத அளவில் இந்த தாக்குதல் உள்ளது என யுரோபோல் விவரித்துள்ளது.
இதனால் ஸ்பெயினிலுள்ள டெலிபோனிகா நிறுவனம் உட்பட வேறு சில பெரிய நிறுவனங்களும் தாக்கப்பட்டிருக்கின்றன, மேலும் பிரித்தானியாவிலுள்ள தேசிய மருத்தவச் சேவை (NHS), ஃபெடெக்சு, ட்யுட்சு பான், மற்றும் லாடாம் விமான நிறுவனம் போன்றவைகளும் தாக்கப்பட்டிருக்கின்றன. இந்த வைரசினால் குறைந்தபட்சம் 99 நாடுகளில் உள்ள மற்ற இலக்குகள் அதே நேரத்தில் தாக்கப்பட்டிருக்கின்றன என்றும் கூறப்படுகிறது. இந்தியாவில் ஆந்திர மாநில காவல்துறை கணினிகள் தாக்கப்பட்டிருக்கின்றன.
தாக்குதல்
alt=|thumb|ஆரம்பத்தில் பாதிக்கப்பட்ட நாடுகள்
பாதிப்புக்குள்ளான நிறுவனங்கள் ஆங்கில அகர வரிசைப்படி
• ஆந்திர பிரதேச காவல்துறை, இந்தியா
• ஆட்டோமொபைல் டைகா
• கேம்ப்ரின் கல்லூரி, கனடா
• ரியுட்ஸ் பாகன்
• ஹிட்டாச்சி
• லாடாம் ஏர்லைன்ஸ் குழுமம்
• உள்துறை அமைச்சகம்(ருசியா)
• வெளியறவுத்துறை அமைச்சகம் (ரூமேனியா)
• தேசிய மருத்துவ சேவை(இங்கிலாந்து)
• பெட்ரோசீனா
• கியூ-பார்க்
• ரெனால்டு
• உருசியன் இரயில்வே
• சான்ட்விக்
• சவுதி தொலைத்தொடர்பு நிறுவனம்
• இந்தியாவின் மாநில அரசுகள்
• * குஜராத் அரசு
• * கேரள அரசு
• * மகாராஷ்டிர அரசு
• * மேற்கு வங்காள அரசு
• சன்யாட்சென் பல்கழைக்கழகம், சீனா
• டெலிபோனிக்கா
வெளி இணைப்புகள்
பகுப்பு:கணியக்குற்றம் பகுப்பு:நிரலாக்கம்
கோல்கர்
கோல்கர் என்னும் கட்டிடம், இந்திய மாநிலமான பீகாரின் பட்னாவில் காந்தி மைதானத்தின் மேற்கில் அமைந்துள்ளது. இந்த குதிரை 1786ஆம் ஆண்டில் கேப்டன் ஜான் கர்ஸ்டின் என்பவர் கட்டினார். கோல்கர் என்ற சொல்லுக்கு வட்ட வடிவிலான வீடு என்று பொருள்.
வரலாறு
1770ஆம் ஆண்டில் ஏற்பட்ட பஞ்சத்தால் வங்காளம், பீகார், வங்காளதேசம் ஆகிய பகுதிகளில் ஏறத்தாழ ஒரு கோடி மக்கள் இறந்தனர். அப்போதைய இந்தியத் தலைமை ஆளுநரான வாரன் ஹேஸ்டிங்ஸ் என்பவரின் உத்தரவால் இந்த கட்டிடம் கட்டப்பட்டது. இதில் பிரிட்டிஷ் இராணுவத்துக்கு தேவையான தானியங்கள் சேர்த்து வைக்கப்பட்டன. இதை ஈஸ்ட் இந்தியா கம்பெனியைச் சேர்ந்த கேப்டன் ஜான் கர்ஸ்டின் என்பவர் கட்டினார். இதில் 140000 டன்கள் எடையுள்ள பொருட்களை சேர்த்து வைக்கலாம்.
இந்தக் கட்டிடத்தை 2002ஆம் ஆண்டில் மேம்படுத்தியது பீகார் மாநில அரசு.
இணைப்புகள்
பகுப்பு:கட்டிடங்கள் பகுப்பு:பீகார் பகுப்பு:பீகார் வரலாறு
கோகாஜி
வலது|thumb கோகாஜி ( கோகா, ஜஹர் வீர் கோக்கா, குக்கா, குக்கா பீர், குக்கா ஜஹர்பீர், குக்கா சோஹன், குக்கா ராணா, குக்கா பீர் மற்றும் ராஜா மாண்ட்லிக் என்றும் அழைக்கப்படுகிறது) பிரபலமான ஒரு நாட்டுப்புற தெய்வம் ஆகும். இந்த தெய்வம் இந்தியாவின் வட மாநிலங்களில் குறிப்பாக ராஜஸ்தான், ஹிமாச்சல் பிரதேசங்களில் வழிபடப்படுகிறது. ஹரியானா, உத்தரகாண்ட், பஞ்சாப் பகுதி, உத்தரப் பிரதேசம், ஜம்மு மற்றும் குஜராத். இந்த பகுதிகளில் போர்வீரனாகவும், துறவியைப்போலவும் மட்டுமல்லாது  பாம்புகளின் கடவுள் என்றும் போற்றப்பட்டு வணங்கப்படுகிறார்
ராஜஸ்தானின் நாட்டுப்புறக் கதைகளில் அவரைப் பற்றிய பல்வேறு  குறிப்புகள் இருந்தாலும், கோகாவைப் பற்றிய சிறிய வரலாற்று குறிப்புக்கள் எங்குமே இல்லை எனலாம், அவர் தாத்ருவாவின் சிறிய ராஜ்யத்தை (இன்றைய ராஜஸ்தானில்) பிருத்விராஜ் சவுகானின் சமகாலத்தவராக ஆட்சி செய்தார் என்றும் ஒரு கருத்து உண்டு.
சொற்பிறப்பியல்
புராண கதைகளின் படி,குரு கோரக்நாத், கோகாவின் தாய் பாச்சலுக்கு 'குகல்' பழத்தை கொடுத்து ஆசீர்வாதத்ததால் கோகா பிறந்த காரணத்தால் இந்த பெயரிடப்பட்டது என்ற கருத்தும், அவர் பசுக்களுக்கு ( சமஸ்கிருதத்தில் கோ) செய்த குறிப்பிடத்தக்க சேவையின் காரணமாக கோகா என்று அழைக்கப்பட்டார் என்ற கருத்தும் உண்டு
இராச்சியம்
கோகா கங்காநகருக்கு அருகில் பகத் டெட்கா என்று அழைக்கப்படும் ஒரு பகுதியை தன ராஜ்ஜியமாக கொண்டிருந்தார். அது ஹரியானாவில் ஹிசார் அருகே ஹன்சி வரையும் மற்றும் பஞ்சாபில் சட்லெஜ் நதி வரையிலான பிரதேசத்தை உள்ளடக்கியது. அவரது தலைநகரம் கங்காநகருக்கு அருகிலுள்ள தாத்ருவாவில் இருந்தது.
குடும்பம்
கோகா ( गोगा  ) ( ராஜஸ்தானி : (Gugo) गुग्गो) ராஜஸ்தானின் சுரு மாவட்டத்தில் உள்ள சௌஹான் குலத்தைச் சேர்ந்த தாத்ருவாவில் உள்ள அரசி பாச்சல் ( கி.பி. 1173 இல் சிர்சாவை ஆட்சி செய்த கன்வர்பாலா என்ற ராஜபுத்திர ஆட்சியாளரின் மகள்,) மற்றும் மன்னர் சேவார் ஆகியோருக்கு மகனாக பிறந்தார். கோகா ராஜஸ்தானின் சுரு மாவட்டத்தின் சாதுல்பூர் தாலுகாவில் ஹிஸ்ஸார் - பிகானேர் நெடுஞ்சாலையில் அமைந்துள்ள தாத்ருவா கிராமத்திலே தனது இளமை பருவத்தை பல்வேறு திறமைகளை கற்றுக்கொன்று வாழ்ந்தார். மற்றொரு இதிகாச கதைகளின் படி, சட்லஜ் முதல் ஹரியானா வரை பரவியிருந்த ஜங்கல் தேசத்தின் ராஜாவான வச்சா சௌஹான் இவருடைய தந்தை ஆவார்.
பிறப்பு
பாச்சல் மற்றும் அவளது இரட்டை சகோதரி இருவரும் கோரக்நாத்தை வழிபட்டு அவரது ஆசிர்வாதத்தை பெற முயற்சித்தபோது, அவளது இரட்டை சகோதரி கோரக்நாத்தின் ஆசீர்வாதத்தை குறுக்கு வழியில் பெற முடிவு செய்தார். அதன்படி நள்ளிரவில் தன் சகோதரியான பாச்சலின் ஆடைகளை அணிந்து கொண்டு, கோரக்நாத்தை ஏமாற்றி, ஆசிர்வாதப் பலனைக் பெற்றுக்கொண்டாள். பாச்சல் அதை உணர்ந்ததும், கோரக்நாத்திடம் விரைந்து சென்று, தான் அவரிடம் ஆசீர்வாதமாக எதையும் பெறவில்லை என்று கூறினாள். இதற்கு பதிலளித்த கோரக்நாத், தான் ஏற்கனவே ஆசிர்வாதம் அளித்துவிட்டதாகவும், இனி ஆசிர்வதிக்க இயலாது என்றும் கூறினார். தனது சகோதரி தன்னை ஏமாற்றியதைக் கூறி வேண்டிக்கொண்ட பாச்சலின் கோரிக்கைகளுக்குப் பிறகு, கோரக்நாத் மனமிரங்கி இரண்டு குகல் பழங்களைக் கொடுத்தார். அதனை பெற்றுக்கொண்ட பாச்சல்  குழந்தை இல்லாத பெண்களுக்கு அந்த பழங்களை பகிர்ந்தளித்தார். குரு பாச்சலுக்கு இந்த பழங்களை கொடுத்து ஆசி வழங்கியபோது, அவளுக்கு பிறக்கும் மகன் மிகவும் சக்தி வாய்ந்தவனாக இருப்பான் என்றும், பாச்சலின் சகோதரியான காச்சலின் இரண்டு மகன்களையும் ஆள்வான் என்றும் அவர் முன்னறிவித்தார்.
திருமணம்
கோகா தந்துல் நகரியின் மன்னரான சிந்தா சிங்கின் மகளான ஷ்ரேயல் ராஸ் என்பவரை  மணந்தார்.
மற்ற கதைகள்
மற்றொரு கதை என்னவென்றால், டெல்லியின் மன்னர் அனங்பால் தோமருடன் இணைந்து  அர்ஜனும் சர்ஜனும் கோகாவுக்கு எதிராக சதித்திட்டம் ஒன்றை தீட்டினர். மூவரும் இணைந்து கோகாவிற்கு எதிராக பகாட் பகுதியை தாக்கினார். ஆனால் அவ்விருவரும் கோகாவால் கொல்லப்பட்டனர். மேலும் கோகா தனது துன்பத்திற்கு காரணமான டெல்லியின் மன்னரை மட்டும் உயிரோடு மன்னித்து விட்டார். நிலம் தொடர்பான தகராறில், அவர் தனது இரண்டு சகோதரர்களைக் கொன்றதன் காரணமாக அவர் தனது தாயின் கோபத்தை தன் மீது வரவழைத்துக்கொண்டார் என்பதாக ஒரு கதை உள்ளது
விழா மற்றும் கொண்டாட்டங்கள்
கோகாஜியின் வரலாறு நாட்டுப்புற மதத்திற்குள் அடங்கும், எனவே அவரை அனைத்து மதங்களையும் சேர்ந்தவர்கள் பின்பற்றி வருகிறார்கள். கோகா தன்னைப் பின்பற்றுபவர்களை பாம்புகள் மற்றும் பிற தீய விலங்குகளினால் ஏற்படும் தீமைகளிலிருந்து பாதுகாக்கும் ஒரு தெய்வப்பிறவியாக பிரபலமானவர். மேலும் அவர் ஒரு பாம்பு கடவுளாக கருதப்படுகிறார், மேலும் தற்போது ராஜஸ்தானில் உள்ள நாகா வழிபாட்டைப் பின்பற்றுபவர்களால் வழிபடப்படும் ஒரு முக்கிய தேவதையாக உள்ளார், மேலும் மேற்கு இமயமலை பகுதிகளில் உள்ள மக்களால் பதினேழாம் நூற்றாண்டிலிருந்து  இவரை வழிபட்டு வருகிறார்கள். ஒருவேளை அம்மக்கள் ராஜஸ்தானில் இருந்து குடிபெயர்ந்ததன் விளைவாக கூட இது இருக்கலாம்.
விவசாயத் தொழிலில் ஈடுபடும் மக்களிடையேயும் அவர் பிரபலமானவர், அவர் ஒரு இந்துவாக இருந்தாலும் இந்துக்களிடையே மட்டுமல்லால் இசுலாம் மக்களிடையே கூட அவரை குறிப்பாக பாம்புக்கடி விஷத்தின்  (ஜஹர்) விளைவுகளை குணப்படுத்தும் சக்தி கொண்ட ஒரு துறவி ( பீர் ) என்று கருதப்பட்டு வழிபடுகிறார்கள்.
குரு கோரக்நாத்தின் சீடர் என்று பெயர் பெற்றவர். பஞ்சாபில் நிலவும் முஸ்லீம் வாய்வழி பாரம்பரியத்தின் படி, அவர் பதிண்டாவைச் சேர்ந்த ஒரு முஸ்லீம் பீர் ஹாசி ரத்தன் மூலம் எந்த வித நிலத்திற்குள்ளும் உள்நுழைந்து வெளியேறும் திறமையை கற்றுக்கொண்டதாக அறியப்படுகிறது. கோகா பதிண்டாவில் சில காலம் வாழ்ந்ததாக நம்பப்படுகிறது.
பஞ்சாப், ஹரியானா, இமாச்சலப் பிரதேசம் மற்றும் உத்தரப் பிரதேசத்தின் வடமேற்கு மாவட்டங்கள் உட்பட ராஜஸ்தான் மற்றும் வட இந்தியாவின் பிற மாநிலங்களில் இந்த கோகாஜியை வழிபடும் வழிபாட்டு முறை பரவலாக உள்ளது. குஜராத் மற்றும் மத்தியப் பிரதேசத்திலும் அவரைப் பின்பற்றுபவர்கள் பலர் உண்டு.பெரும்பாலான வட இந்தியர்கள் அவரை வழிபடுகின்றர்.
ராஜஸ்தான்
அவரது ஆலயம், மெடி ( சமாதியின் சுருக்கமான பேச்சு வார்த்தை) என குறிப்பிடப்படுகிறது, ஒவ்வொரு மூலையிலும் ஒரு மினாரட் அமைக்கப்பட்டுள்ள ஒரு இந்து கல்லறையுடன் உள்ள ஒரு அறை கட்டிடமே கோவிலாக உள்ளது, இது நீண்ட மூங்கில் மயில் தோகைகள், ஒரு தேங்காய், சில வண்ண நூல்கள் மற்றும் சில கைபங்கங்கள் மற்றும் மேலே ஒரு நீல கொடியுடன் கூடிய ஒரு நிஷானால் (ஒரு சின்னம் அல்லது அடையாளம்) குறிக்கப்படும்,
கோகா வழிபாடு இந்து நாட்காட்டியின் பத்ரா மாதத்தில் தொடங்குகிறது. பத்ரா 9 ஆம் தேதி, மக்கள் அவரது சின்னமான கருப்பு பாம்பை சுவரில் வரைந்து வணங்குகிறார்கள். வழிபாட்டாளர்கள் கிராமத்தைச் சுற்றி வரும் சாரி என்று அழைக்கப்படும் பூச்சிகளை கொல்ல பயன்படும் சிறு மட்டைகளை எடுத்துச் செல்கிறார்கள். பக்தர்கள் அவருக்கு நேர்த்திக்கடனாக  செலுத்தி, சுர்மா எனப்படும் இனிப்புகளை காணிக்கையாக செலுத்துகின்றனர். சவாயன் இனத்தை சார்ந்தவர்கள் அவரது நினைவாக 'பிர் கே சொலே' எனப்படும் பக்திப் பாடல்களை டெரூஸின் துணையுடன் பாடுகின்றனர். டெரூஸை அடிப்பது சவாயன் சமூகத்தின் தனிச் சிறப்பு; மற்றவர்கள் பாடலாம், நடனமாடலாம் அல்லது சர்ஹாவாவை காணிக்கையாக வழங்கலாம். இரும்புச் சங்கிலிகளால் தன்னைத் தானே அடித்து பாடி வரும் பக்தர்களான நடனக் கலைஞர்களிடம்  கோகாவின் ஆவி தற்காலிகமாகத் தங்கியிருப்பதாக நம்பப்படுகிறது. இந்த நாளில் (பத்ர கிருஷ்ண பக்ஷ நவமி) மக்கள் தங்கள் ராக்கிகளைத் திறந்து அவருக்கு வழங்குகிறார்கள். அவர்கள் இனிப்பு பூரி (இனிப்பு சப்பாத்தி வகை) மற்றும் பிற இனிப்புகளையும் வழங்கி அவரது ஆசிர்வாதத்தைப் பெறுகிறார்கள்.
இமாச்சல பிரதேசம்
இமாச்சலப் பிரதேசத்தில் உள்ள தனீக் புராவில், கோகா நவமி அன்று மிகப் பெரிய அளவிலான திருவிழா மற்றும் கண்காட்சி ஏற்பாடு செய்யப்பட்டுள்ளது. கோகாஜியின் கதையானது, அவரை பின்பற்றுபவர்களால் ரக்ஷா பந்தன் முதல் கோகா நௌமி வரை, இப்பகுதியில் உள்ள ஒவ்வொரு வீட்டிற்கும் சென்று  வாசிக்கப்படுகிறது. அவரது சீடர்கள் கோகாஜியின் கதைகளைப் பாடும்போது ஒரு சாட் (ஒரு மரக் குடை) எடுத்துச் செல்கிறார்கள், மேலும் மக்கள் அவர்களுக்கு தானியங்கள் மற்றும் பிற பொருட்களை வழங்குகிறார்கள். சேகரிக்கப்பட்ட அனைத்து காணிக்கைகளையும் மொத்தமாக கோவிலுக்கு கொண்டு வருகிறார்கள், பின்னர் கோகா நவமி பெருவிழா மூன்று நாட்கள் கொண்டாடப்படுகிறது. பல்வேறு பூஜைகள் மற்றும் சடங்குகள் தவிர, மல்யுத்தப் போட்டி ( மால் அல்லது தங்கல் ) மூன்று நாட்களுக்கு ஏற்பாடு செய்யப்பட்டுள்ளது, அங்கு பிரதேசம்  முழுவதிலுமிருந்து பங்கேற்பாளர்கள் போட்டியிடுகின்றனர். அலங்கார பொருட்கள், கைவினைப்பொருட்கள், உடைகள், அழகுசாதனப் பொருட்கள், வீட்டுப் பொருட்கள் மற்றும் குழந்தைகளுக்கான பொம்மைகளை கொண்ட வருடாந்த மூன்று நாள் கண்காட்சி இந்த விழாக்களில் ஒரு பகுதியாகும், அவரது கதையை கேட்டுக்கொண்டே சிறந்த உணவுகளை சாப்பிட்டு கொண்டும், பொருட்களை வாங்கியும் அவரை நினைவு கூறுகிறார்கள்.
பஞ்சாப்
கணிசமான பின்தொடர்பவர்களைக் கொண்ட கோகா பஞ்சாபில் குக்கா என்று அழைக்கப்படுகிறார். பல பஞ்சாபி கிராமங்களில் குக்காவிற்கு அர்ப்பணிக்கப்பட்ட கோவில் உள்ளது. சாப்பர் கிராமத்தில் ஆண்டுதோறும் ஒரு கண்காட்சி ஏற்பாடு செய்யப்படுகிறது, இது சப்பர் மேளா என்று அழைக்கப்படுகிறது. பஞ்சாபில் மான்சாவிலிருந்து 51 கி.மீ. தொலைவில் அமைந்துள்ள பரேட்டா மண்டி போன்ற நகரங்களில் குக்காவின் பாரம்பரியத்தை காணலாம். "இந்த நகரத்தில் முக்கியமாக சௌஹான்கள் வசிக்கின்றனர், அவர்கள் 'பாம்புகளின் இறைவன்' குக்காவிலிருந்து தங்கள் தோற்றத்தைக் கண்டறிந்துள்ளனர். குக்காயின் அருளால் இங்கு யாரும் பாம்புக்கடியால் இறக்கவில்லை என்று கூறப்படுகிறது."
குக்கா நௌமி நாளில், இனிப்பு உணவை வழங்கும்போது, பின்வரும் பாடல்கள் பாடப்படுகின்றன:
ਨੀ ਮੈਂ ਗੁੱਗਾ ਮਨਾਓੁਣ ਚੱਲੀਆਂ
ਨੀ ਮੈਂ ਬਾਰੀ ਗੁੱਗਾ ਜੀ
மொழிபெயர்ப்பு"எனக்கு மத்யா கிடைத்தது நான் குக்கா ஜியை வணங்கப் போகிறேன் ஓ குக்கா ஜி"
மேற்கோள்கள்
பகுப்பு:பஞ்சாபி பண்பாடு பகுப்பு:பஞ்சாபி நாட்டார் சமயம் பகுப்பு:இந்து வட்டாரக் கடவுள்கள்
2014 பிர்பூம் குழு பாலியல் வல்லுறவு
19 செப்டம்பர் 2014 அன்று, குற்றம் சாட்டப்பட்ட 13 பேரையும் குற்றவாளிகளாகக் கண்டறிந்து, ஐபிசி பிரிவு (376 (டி) பிரிவின் கீழ் குறைந்தபட்ச தண்டனையான 20 ஆண்டுகள் சிறைத்தண்டனையினை, மாவட்ட நீதிமன்றம் வழங்கியது.
சம்பவம்
இந்த பாலியல் வல்லுறவானது ஜனவரி 21, 2014இல் லாபூர் காவல் எல்லைக்கு உட்பட்ட சுபோல்பூர் பகுதியில் நடந்தது. இது ஆதிவாசிகள் அதிகம் வசிக்கக் கூடிய பிர்பூம் மாவட்டத்தில் உள்ளது. முன்னதாக அந்த இருவரும் சலிசி சபை எனும் உள்ளூர் கங்காரு நீதிமன்றத்தினரால் விசாரணைக்கு அழைக்கப்பட்டு நாள் முழுவதும் மரத்தில் கட்டிவைத்து தாக்கப்பட்டதாகவும் கூறப்படுகிறது. மேலும், அவர்களுக்கு 50,000 ரூபாய் அபராதம் விதிக்கப்பட்டது. அந்த சிறுமியால் அபராதத் தொகையினைக் கட்ட இயலாத போது அவர் கூட்டு பாலியல் வல்லுறவிற்கு உத்தரவிடப்பட்டார்.
சலிசி சபா, ஒரு கங்காரு நீதிமன்றம் இது கிராம ஊராட்சியினால் நிர்வகிக்கப்படுகிறது, இது ஒரு கிராம அளவிலான சுய-அரசு நிறுவனம் ஆகும், தேர்ந்தெடுக்கப்பட்ட கிராம பஞ்சாயத்து தலைவர் தலைமையில் இது செயல்படுகிறது. சாலிசி சபையின் தலைவர் சுனில் சோரனும் பாலியல் வல்லுறவில் ஈடுபட்டார்.
பின்விளைவு
இந்த சம்பவம் சர்வதேச அளவில் கவனத்தினைப் பெற்ற பிறகு, குறிப்பாக மத்தியகிராம் பாலியல் வல்லுறவு மற்றும் கொலை வழக்கு தலைப்புச் செய்தியாக அமைந்த மூன்று நாட்களுக்குப் பிறகு பரவலான கவனத்தினைப் பெற்றது. மத்தியம்கிராமில் அக்டோபர் 2013 இல் கொல்கத்தாவில் நகரும் வாகனத்தில் ஒரு உடற்பயிற்சி மையத்தின் 16 வயது பெண் ஊழியர் இரண்டு முறை பாலியல் வல்லுறவு செய்யப்பட்டார். அதன்பிறகு அவரது குடும்பத்தினர் வீட்டை விட்டு வெளியேற்றப்பட்டனர், பின்னர் அவர்கள் புதிய குடியிருப்பில் தீ வைத்து எரிக்கப்பட்டனர்.
அதற்குப் பின்னர், பிர்பூம் காவல் கண்காணிப்பாளர் சி. சுதாகர் இந்தச் சம்பவத்திற்குப் பிறகு அந்தப் பதவியில் இருந்து நீக்கப்பட்டார். மாநில ஆளுநர், எம்.கே. நாராயணன் இது போன்ற கிராம அளாவிலான நீதிமன்றங்களை அனைத்து மாநிலங்களிலும் தடை செய்ய வேண்டும் எனவும் கோரிக்கை விடுத்தார்.
மேற்கு வங்க அரசு கங்காரு நீதிமன்றங்களை தடை செய்தது, குறிப்பாக பழங்குடியினர் அதிகம் வசிக்கும் பகுதிகளில் நடைபெற்ற நீதிமன்றங்களை தடை செய்தனர். அதற்கு எதிராக பழங்குடித் தலைவர்கள் சிலர் ஆர்ப்பாட்டங்களில் ஈடுபட்டனர். அவர்கள் இது போன்ற நீதிமன்றங்கள் தங்கள் பாரம்பரியத்தின் ஒரு பகுதி என்றும் இத்தகைய முடிவுகள் தங்களது சமூகத்திற்கு தீர்ப்பை வழங்குவதில் தலையிடும் என்றும் அவர்கள் கருத்து கூறினர். 24 ஜனவரி 2014 அன்று, இந்திய உச்ச நீதிமன்றம் ஒரு அறிக்கையை சமர்ப்பிக்குமாறு பிர்பூம் மாவட்ட நீதிபதியிடம் உத்தரவிட்டது. பின்னர் மேற்கு வங்க அரசிற்கு தேவையான நடவடிக்கைகளை மேற்கொள்ளுமாறு உச்ச நீதிமன்றம் உத்தரவிட்டது.
சான்றுகள்
பகுப்பு:இந்தியாவில் பெண்களுக்கெதிரான வன்முறைகள்
துகிலி வெங்கடாஜலபதி கோயில்
துகிலி வெங்கடாஜலபதி கோயில் தமிழ்நாட்டில் தஞ்சாவூர் மாவட்டம், துகிலி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் நாராயணபெருமாள், இலஷ்மி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி ஒருகாலப் பூசை நடக்கின்றது. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பச்சை தலை மாங்குயில்
பச்சை தலை மாங்குயில் (Green-headed oriole)(ஒரியோலசு குளோரோசெபாலசு), அல்லது மோன்டேன் மாங்குயில் பறவை முற்கால மாங்குயில் குடும்பத்தினைச் சார்ந்த சிற்றினமாகும். இது கிழக்கு ஆப்பிரிக்காவில் காணப்படுகிறது.
துணைச்சிற்றினம்
மூன்று துணையினங்கள் இந்தச் சிற்றினத்தின் கீழ் அங்கீகரிக்கப்பட்டுள்ளன: அவை
நடத்தை
இவை பழங்கள், விதை, தேன் மற்றும் பூச்சிகள் அல்லது பூச்சியின் இளம் உயிரிகளை உண்கின்றன.
வெளி இணைப்புகள்
பகுப்பு:மாங்குயில்கள்
சட்ட அமலாக்க முகமை
வட அமெரிக்க பகுதிகளில் ஒரு சட்ட அமலாக்க முகமை (Law Enforcement Agency) என்றால், சட்டங்களை நடப்பிலாக்க அல்லது அமலாக்கம் செய்வதற்கானப் பொறுப்பு வகிக்கும் ஓர் அரசு முகமையாகும்.
வட அமெரிக்காவிற்கு வெளியில், இது போன்ற அமைப்புகள் பொதுவாக காவல் சேவைகள் என அழைக்கப்படுகிறது. வட அமெரிக்காவில், இதில் சில சேவைகள் காவல் என்றும், மற்றவை ஷெரிஃப் அலுவல் அல்லது ஷெரிஃப் துறை (Sheriff office/Department), அதாவது வட்டார காவலிற்கான தனித்துறை, எனவும் அறியப்படுகிறது. அதேவேளையில் அமெரிக்க ஒன்றிய நாடுகளில் விசாரனை காவல் சேவை பிரிவு பரவலாக ப்யுரோ என அழைக்கப்படுகிறது. உதாரணமாக ஃபெடரல் ப்யுரோ ஓஃப் இன்வெஸ்டிகேஷன்
பகுப்பு:நீதித்துறை‎
காடையாம்பட்டி
காடையாம்பட்டி (ஆங்கிலம்:Kadayampatti) என்பது இந்தியாவின் தமிழ்நாடு மாநிலத்தில் அமைந்துள்ள சேலம் மாவட்டத்தில் ஓமலூர் வட்டத்தில் இருக்கும் ஒரு பேரூராட்சி ஆகும்.
அமைவிடம்
சேலம் - தர்மபுரி செல்லும் சாலையில், தீவட்டிப்பட்டி ஊராட்சி -டேனிஷ்பேட்டை ஊராட்சிக்கு செல்லும்  பாதையில் 2 கிமீ தொலைவில்  காடையம்பட்டி உள்ளது. காடையம்பட்டி பேரூராட்சிக்கு தெற்கில் சேலம் 31 கிமீ தொலைவில் உள்ளது. இதனருகே அமைந்த தொடருந்து நிலையம் 5 கிமீ தொலைவில் உள்ள டேனிஷ்பேட்டையில் உள்ளது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி  2,857 குடும்பங்களும், 11,390 மக்கள்தொகையும், கொண்டது. மேலும் இப்பேரூராட்சியின் எழுத்தறிவு   69.74%  மற்றும்  பாலின விகிதம் ஆயிரம் ஆண்களுக்கு, 924 பெண்கள் வீதம் உள்ளனர்.
ஆதாரங்கள்
பகுப்பு:சேலம் மாவட்டத்தில் உள்ள பேரூராட்சிகள்
தெருமூடிமடம்
தெருமூடிமடம் நீண்ட தூரப் பயணம் செய்வோர் தங்கி இளைப்பாறிச் செல்வதற்காகவும், வண்டியில் மாடுகளை அவிழ்ந்து தண்ணீர் குடிக்க விடுவதற்காகவும் முன்னைய காலத்தில் தெருவை மூடிக் கட்டப்பட்ட ஒரு திறந்த இளைப்பாறு மடம் ஆகும். இதற்கு இணைவாக கிணறும் தனிக்கல்லில் பொழியப்பட்ட கற்றொட்டியும் இம்மண்டபத்தின் அருகில் அமைக்கப்பட்டிருக்கும். இத்தகைய அமைப்புகள் பெரும்பாலும் கோவில்களின் அருகாமையில் அமைக்கப்படுவது வழமை. இது தமிழர் பாரம்பரியங்களில் ஒன்று எனவும் கருதப்படுகிறது. மடத்தை ஒரே கூரை மூடியிருப்பதாலேயே இது தெருமூடிமடம் என அழைக்கப்படுகிறது.
நிரந்தர தெருமூடிமடம்
நிரந்தரத் தெருமூடிமடங்கள் தூண்களுடன், ஓடுகளால் வேயப்பட்டு, பொழிகற்களாலான திண்ணைகள் அமைக்கப்பட்டு நிரந்தரமாகவே இருப்பவை.
தற்காலிக தெருமூடிமடம்
தற்காலிக தெருமூடிமடங்கள் திருவிழாக்காலங்களில் உற்சவம் முடியும் வரை தற்காலிகமாக அமைக்கப்படுகின்றன. இவை ஓலைகளால் வேயப்பட்ட தெருமூடிமடங்களாக இருக்கும்.
வெளி இணைப்புகள்
பகுப்பு:மடங்கள்
ஐக்கிய எதிரணி
2022 குடியரசு தலைவர் தேர்தல் வேட்பாளர்
2022 குடியரசு தலைவர் தேர்தலில் திரிணாமுல் காங்கிரஸ் கட்சியை சேர்ந்த யஷ்வந்த் சின்காவை வேட்பாளராக அறிவித்தனர்.
2022 குடியரசு துணை தலைவர் தேர்தல் வேட்பாளர்
2022 குடியரசு துணை தலைவர் தேர்தலில் காங்கிரஸ் கட்சியை சேர்ந்த மார்கரட் அல்வாவை வேட்பாளராக அறிவித்தனர்.
லீலா தேவி
லீலா தேவி டூகூன் லுச்சூமுன் எம்.பி. (ஏப்ரல் 16, 1961 இல் பிறந்தவர்) நவநீதம்பிள்ளை அமைச்சரவையில் பணியாற்றும் மொரிஷியஸ் சமூகப் பாதுகாப்பு மந்திரி ஆவார். 2010 மே 11 அன்று ஜனாதிபதி அமுது ஜுக்நாதால் நியமிக்கப்பட்டார். அவர் தொகுதி 8, மோக்கா & குவார்ட்டர் மில்லேட்டரைப் பிரதிநிதித்துவப்படுத்தும் நாடாளுமன்ற உறுப்பினர் ஆவார். அவர் ஆறு மாத காலத்திற்கு குறுகிய காலப்பகுதியில் பால் பெரன்ஜெரின் அமைச்சரவையில் கலை மற்றும் கலாச்சாரத்தின் முன்னாள் அமைச்சர்.
எம்.எஸ்.எம். / எம்.எம்.எம். கூட்டணி தேர்தலில் வெற்றி பெற்ற பின்னர் செப்டம்பர் 2000 ல் நாடாளுமன்ற தனியார் செயலாளராக நியமிக்கப்பட்டார். அவர் முதன்முதலாக சர் அர்ரூட் ஜுகுநாதவின் அமைச்சரவையில் பணியாற்றினார். அவர் போராளி சோசலிச இயக்கத்தின் உறுப்பினராகவும், கட்சியின் துணைத் தலைவராகவும் உள்ளார். அதே அரசியல் கட்சியின் மகளிர் பிரிவின் தலைவர் ஆவார். எம்.எஸ்.எம்.எம்.எல்-எம்.எம்.எம்.-பி.எம்.எஸ்.டி. கூட்டணி அரசாங்கத்தில் முன்னணியில் நந்தோ போதா மற்றும் ஷோக்காலிலி சூத்ஹுனுடன் இணைந்துள்ளார்.
இயக்கம் மற்றும் Vacoas-Phoenix நகராட்சி தேர்தலில் பங்கேற்றனர், பின்னர் தொகுதி 15, லா Caverne & பீனிக்ஸ் உள்ள வேட்பாளர் நின்று 2000. அவர் தேர்ந்தெடுக்கப்பட்டார் மற்றும் தொகுதியில் 1 வது நாடாளுமன்ற உறுப்பினர் பணியாற்றினார். 2005 ஆம் ஆண்டில், MSM / MMM கூட்டணி சமூக கூட்டணிக்கு தோல்வியுற்றது, அதே தொகுதியில் 3 வது எம்.பி. தேர்ந்தெடுக்கப்பட்டார், ஆனால் எதிர்க்கட்சியில் பணியாற்றினார். 2010 ஆம் ஆண்டு பொதுத் தேர்தலுக்கு முன்னதாக 2005 முதல் 2010 வரை எதிர்க்கட்சி உறுப்பினராக இருந்தார்.
தில்லி பல்கலைக்கழகத்தில் பி.எஸ்.சி. பட்டம் பெற்றுள்ளார். மேலும் முதுநிலை பட்டப்படிப்பு சான்றிதழை MIE மற்றும் பிரஸ்டன் பல்கலைக்கழகத்திலிருந்து கல்வியின் முதுகலை பட்டப்படிப்பு (PGDip) ஆகியவற்றில் பூர்த்தி செய்தார். அவர் மொரிஷியஸ் கல்வி நிறுவனத்தில் ஒரு பகுதி நேர விரிவுரையாளராவார். அவர் திருமணம் செய்துகொண்டாா்இரண்டு குழந்தைகஞக்கு தாய் ஆவாா்.
மேற்கோள்கள்
பகுப்பு:1961 பிறப்புகள் பகுப்பு:வாழும் நபர்கள் பகுப்பு:மொரிசியசின் தேசிய சட்டமன்ற உறுப்பினர்கள்
காத்தரைன் பிரீமன்
மேற்கோள்கள்
பகுப்பு:வாழும் நபர்கள் பகுப்பு:அமெரிக்கப் புவி அறிவியலாளர்கள் பகுப்பு:கோள் அறிவியலாளர்கள் பகுப்பு:பெண் கோள் அறிவியலாளர்கள் பகுப்பு:அமெரிக்கப் பெண் அறிவியலாளர்கள் பகுப்பு:வானுயிரியலாளர்கள் பகுப்பு:பெண் உயிரியலாளர்கள் பகுப்பு:பெண் வானியலாளர்கள் பகுப்பு:அமெரிக்க வானியலாளர்கள்
பஞ்சாபின் நாட்டுப்புற இசை கருவிகள்
பஞ்சாபி நாட்டுப்புற இசை கருவிகள்  ( ਪੰਜਾਬੀ ਲੋਕ ਸੰਗੀਤ   ) ( پنجابی لوک موسیقی   ) நாட்டுப்புற இசை மற்றும் நாட்டுப்புற நடனங்களான  பாங்க்ரா, கித்தா போன்ற போன்றவைகளில் பயன்படுத்தப்படும் பல்வேறு  பாரம்பரிய இசைக்கருவிகளைக் கொண்டுள்ளது. பஞ்சாபின் மக்கள் அவர்கள் பிறப்பிலிருந்து ஒவ்வொரு காலகட்டத்திலும் மகிழ்ச்சியோ மற்றும் துக்கமோ எதுவாக இருந்தாலும் மரணம் வரையிலும் கூட அவர்களைடையே நாட்டுப்புற இசையின் தாக்கம் உள்ளது. டோல், சாரங்கி, சிம்தா போன்ற சில இசைகருவிகள் எல்லாராலும் எளிதாக பயன்பட்டு வந்தாலும் சில இசைகருவிகள் பயன்பாட்டில் அரிதாகவே காணப்படுகின்றன. பல்வேறு கலாச்சார நடவடிக்கைகளில் பயன்படுத்தப்படும் பஞ்சாப் பிராந்தியத்தின் சில பிரபலமான பாரம்பரிய கருவிகள் இங்கே பட்டியலில் உள்ளன.
பஞ்சாபி இசை கருவிகள்
ஆங்கில அகர வரிசைப்படி பஞ்சாபி நாட்டுப்புற இசைக்கருவிகளின் பட்டியல்:
குறிப்புகள்
<references group="" responsive="1">
பகுப்பு:பஞ்சாபி நாட்டார் நடனங்கள் பகுப்பு:பஞ்சாபி மொழி பகுப்பு:பஞ்சாபி இசை
பவுன் சுவாங் ஹுவா
நகரங்களிலும் (குறிப்பாக வியஞ்சான், இலுவாங் பிரபாங், சவன்னாகேத்து, மற்றும் சாம்பஸ்ஸாக் மாகாணம்) மற்றும் மேக்காங் ஆற்றின் .கரையோரக் கிராமங்களிலும் சிறு படகுகள் கலந்து கொள்ளும் பந்தயங்கள் கண்களுக்கு விருந்தாக அமைகின்றன.
படகுகள் பூக்கள் மற்றும் மெழுகுவர்த்திகளால் அலங்கரிக்கப்படுகின்றன. மேலும், மூங்கிலால் செய்யப்பட்ட சிறு படகுகள் மெழுகுவர்த்திகளுடன் அலங்கரிக்கப்பட்டு நீரோடைகள் மற்றும் ஆற்றில் விடப்படுகின்றன.
மரபின் தோற்றம்
thumb| ஒரு நாகா, [[வியஞ்சான்|வியஞ்சானின் பாதுகாவலர்.]] சிறு படகுப் பந்தயம் ஆயிரக்கணக்கான ஆண்டுகளாக உள்ளது. மேக்கொங் நதி மற்றும் அதன் ஏராளமான துணை நதிகளைச் சுற்றி அன்றாட வாழ்க்கை பெரிதும் ஒருங்கமைக்கப்பட்டுள்ளது. உண்மையில், இது போக்குவரத்து மற்றும் தகவல்தொடர்புக்கான ஒரு முக்கியமான வழிமுறையாக இருந்தது. கூடுதலாக, உணவிற்கான மூலமாக விளங்கும் மீன்களுக்கு நன்றி தெரிவிக்கும் விதமாகவும் அமைகிறது.
இன்றைய சிறுபடகுப் போட்டிகள், அடிப்படையில் ஒரு சமூக, விளையாட்டு மற்றும் வர்த்தகரீதியான நிகழ்ச்சியாக இருந்தாலும், அது நாக வழிபாடு, மற்றும் நதிகளில் பாதுகாப்பளிக்கும் வியஞ்சான் நதி ஆவிகள் ஆகியவற்றோடு தொடர்புடையதாக இருக்கிறது. லாவோ நம்பிக்கைகள் படி, நெற்பயிர்களை சுமந்துகொண்டு சென்று தண்ணீரானது அவற்றைத் திருமபத் தருவதாகக் கருதும் நம்பிக்கையோடும் தொடர்புடையதாக உள்ளது.
குறிப்புகள்
பகுப்பு:பௌத்த பண்டிகைகள்
ஏ. ஜே. அருணாச்சலம்
'''ஏ. ஜே. அருணாச்சலம்''' (A. J. Arunachalam Mudaliar) ஓர் இந்திய அரசியல்வாதியும் தமிழக சட்டமன்றத்தின் குடியாத்தம் சட்டமன்றத் தொகுதியின் முன்னாள் உறுப்பினரும் ஆவார். 1952 ஆவது ஆண்டில் நடந்த தமிழ்நாடு சட்டமன்றத் தேர்தலில் குடியாத்தம் தொகுதியில் இந்திய தேசிய காங்கிரசின் சார்பில் போட்டியிட்டு வெற்றி பெற்றார். குடியாத்தம் சட்டமன்றத் தொகுதி தனித்தொகுதி என்பதால் இவருடன் சேர்த்து ரத்தினசாமியும் சட்டமன்ற உறுப்பினராக தேர்ந்தெடுக்கப்பட்டார்.
பிறப்பு
வேலூர் மாவட்டம் குடியாத்தம் நகரில் செங்குந்தர் மரபில் பிரபல நூல் வியாபாரி A.ஜெகநாதமுதலியார் - பழனியம்மாள் தம்பதியர்களுக்கு இரண்டாவது மகனாக பிறந்தார்.
பதவி விலகல்
1954 ஆவது ஆண்டில் தமிழ்நாட்டு முதலமை‌ச்ச‌ராகத் தேர்ந்தெடுக்கப்பட்ட காமராசர் போட்டியிடுவதற்காக, தனது சட்டமன்ற உறுப்பினர் பதவியை விட்டு விலகினார்.
வெளியிணைப்புகள்
பகுப்பு:தமிழக அரசியல்வாதிகள் பகுப்பு:வேலூர் மாவட்ட மக்கள்
ஸ்ரீரங்கராஜபுரம் ஸ்ரீ ரங்கநாதப் பெருமாள் கோயில்
ஸ்ரீரங்கராஜபுரம் ஸ்ரீ ரங்கநாதப் பெருமாள் கோயில் தமிழ்நாட்டில் தஞ்சாவூர் மாவட்டம், ஸ்ரீரங்கராஜபுரம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஸ்ரீரங்கநாதர், ஸ்ரீதேவி, பூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தஜிக்குகள்
தாஜிக் மக்கள் (ஆங்கிலம்: Tajiks ) ஒரு பாரசீக மொழி பேசும் ஆப்கானிஸ்தான், தஜிகிஸ்தான் மற்றும் உஸ்பெகிஸ்தானை பூர்வீகமாகக் கொண்ட ஈரானிய இனக்குழு ஆகும். தஜிகிஸ்தானில் தஜிக்குகள் மிகப்பெரிய இனமாகவும், ஆப்கானிஸ்தானில் இரண்டாவது பெரிய இனமாகவும் உள்ளனர். இது உலகளாவிய தஜிக் மக்கள்தொகையில் பாதிக்கும் மேலானது. தாஜிக் மக்கள், மேற்கு ஈரானிய மொழியான தாஜிக் மொழியை பேசுகின்றனர். தஜிகிஸ்தானில், 1939 சோவியத் மக்கள் தொகை கணக்கெடுப்பிலிருந்து, அதன் சிறிய பாமிரி மற்றும் யாக்னோபி இனக்குழுக்கள் தஜிக்களாக சேர்க்கப்பட்டுள்ளன. சீனாவில், கிழக்கு ஈரானிய பமிரி மொழிகளைப் பேசும் அதன் பமிரி இனக்குழுக்களான ஜின்ஜியாங்கின் தஜிக்களைக் குறிக்க இந்த சொல் பயன்படுத்தப்படுகிறது. ஆப்கானிஸ்தானில், பாமிரிகள் ஒரு தனி இனக் குழுவாகக் கருதப்படுகிறார்கள்.
வரலாறு
தாஜிக்குகள் ஒரு ஈரானிய மக்கள், பலவிதமான பாரசீக மொழியைப் பேசுகிறார்கள், ஆக்சஸ் ஆற்றுப் பள்ளத்தாக்கு, பெர்கானா பள்ளத்தாக்கு (தஜிகிஸ்தான் மற்றும் உஸ்பெகிஸ்தானின் சில பகுதிகள்) மற்றும் மேல் ஆக்சஸின் இரு கரைகளிலும், அதாவது பாமிர் மலைகள் மற்றும் வடகிழக்கு ஆப்கானிஸ்தான் மற்றும் மேற்கு ஆப்கானிஸ்தான் போன்ற பகுதிகளில் பரவியிருக்கிறார்கள். வரலாற்று ரீதியாக, ஈரான் அரபு வெற்றிக்கு முன்னர் பண்டைய தாஜிக்கர்கள் முக்கியமாக விவசாயிகளாக இருந்துள்ளனர். விவசாயம் ஒரு முக்கியத் தொழிலாக இருந்தபோதிலும், ஈரானின் இஸ்லாமியமயமாக்கல் வரலாற்று கோரசன் மற்றும் திதிரான்சாக்சியானாவின் விரைவான நகரமயமாக்கலின் விளைவாக பேரழிவுகரமான மங்கோலிய படையெடுப்பு வரை நீடித்தது. தஜிக் மக்களின் எஞ்சியிருக்கும் பல பழங்கால நகர மையங்களில் ஹெராத், சமர்கந்து, புகாரா, குஜந்த், டெர்மெஸ் மற்றும் காபூல் ஆகியவை அடங்கும்.
கிழக்கு மற்றும் மேற்கு ஈரானியர்களுக்கிடையேயான புவியியல் பிரிவு பெரும்பாலும் வரலாற்று ரீதியாகவும் தற்போது ஈரானிய பீடபூமியின் மையத்தில் அமைந்துள்ள பாலைவனமான டாஷ்ட்-இ கவீர் என்றும் கருதப்படுகிறது. <sup class="noprint Inline-Template Template-Fact" data-ve-ignore="true">[ <span title="This claim needs references to reliable sources. (June 2014)">மேற்கோள் தேவை  ] இஸ்லாமிய கலைக்களஞ்சியத்தின் கூற்றுப்படி, பாரசீக இலக்கியத்தில் பாரசீகர்களைக் குறிக்கும் வகையில் தஜிக் என்ற வார்த்தையின் மிகப் பழமையான பயன்பாடு பாரசீக கவிஞர் ரூமியின் எழுத்துக்களில் காணப்படுகிறது. 15 ஆம் நூற்றாண்டில் துருக்கி மொழி பேசும் கவிஞர் மிர் அலி செர் நவாய் மேலும் பெர்சியர்கள் குறிப்பதாக தஜிக் பயன்படுத்தியுள்ளார்.
இருப்பிடம்
thumb| தஜிக்கர்கள் ஆப்கானிஸ்தானில் நவ்ரூஸ் எனப்படும் புதிய பாரசீக ஆண்டினை கொண்டாடுகிறார்கள். லாரா புஷ் தயாரித்த ஹாஃப்ட்-சீன், [[வெள்ளை மாளிகை விழா.]] தஜிகிஸ்தானை விட ஆப்கானிஸ்தானில் அதிகமான தஜிக்கர்கள் இருந்தாலும், தஜிகிஸ்தானின் பெரும்பகுதியிலும், வடக்கு மற்றும் மேற்கு ஆப்கானிஸ்தானிலும் தஜிக்குகள் பிரதான இனக்குழு ஆகும். தஜிக்கர்கள் உஸ்பெகிஸ்தானிலும், வெளிநாட்டு சமூகங்களிலும் கணிசமான சிறுபான்மையினராக உள்ளனர். வரலாற்று ரீதியாக, தஜிக்கர்களின் மூதாதையர்கள் இப்போது மத்திய ஆசியாவில் ஒரு பெரிய பிரதேசத்தில் வாழ்கின்றனர்.
கலாச்சாரம்
தஜிக்குகள் தாரி என்றைக்கப்படும் பாரசீக கிழக்கு வட்டாரப் பேச்சு மொழியே பேசி வருகிறார்கள். தஜிகிஸ்தானில், இது தஜிகி மொழி என்று அழைக்கப்படுகிறது. ஆப்கானிஸ்தானில், தஜிகிஸ்தானைப் போலல்லாமல், தாஜிக்குகள் தொடர்ந்து பெர்சோ-அரபு எழுத்துக்களையும், ஈரானையும் பயன்படுத்துகின்றனர்.
மதம்
தஜிக் மக்களின் சொராட்ரிய, பௌத்த மற்றும் ஆரிய இஸ்லாமியத்திற்கு முந்தைய பாரம்பரியத்தை பல்வேறு அறிஞர்கள் பதிவு செய்துள்ளனர். தீ வழிபாட்டிற்கான ஆரம்பகால கோயில்கள் பால்கு மற்றும் பாக்திரியாவில் கண்டுபிடிக்கப்பட்டுள்ளன, இன்றைய தஜிகிஸ்தான் மற்றும் உஸ்பெகிஸ்தானில் அகழ்வாராய்ச்சிகள் சொராட்ட்ரிய தீ கோயில்களின் எச்சங்களைக் காட்டுகின்றன.
இருப்பினும், இன்று, தஜிக்களில் பெரும்பான்மையானவர்கள் சுன்னி இசுலாத்தை பின்பற்றுகிறார்கள், இருப்பினும் சிறிய சியா மற்றும் இஸ்மாயிலி சியா சிறுபான்மையினராக உள்ளனர். ஆப்கானிஸ்தானில் எராத்து, பாமியான், படாக்சான் மாகாணங்கள், ஆகியவை அதிக எண்ணிக்கையிலான சியாக்களைக் கொண்ட பகுதிகளாகும். புகழ்பெற்ற இஸ்லாமிய அறிஞர்கள் சிலர் ஆப்கானிஸ்தான், தஜிகிஸ்தான், உஸ்பெகிஸ்தான் மற்றும் துர்க்மெனிஸ்தானில் உள்ள நவீன அல்லது வரலாற்று கிழக்கு-ஈரானிய பகுதிகளைச் சேர்ந்தவர்கள், எனவே தஜிக்கர்கள் என்று கருதலாம். அவர்களில் அபு ஹனிபா, இமாம் புகாரி, திர்மிதி, அபு தாவூத், நசீர் குஸ்ரா மற்றும் பலர் உள்ளனர்.
கயன் டி சில்வா
காரியவசம் தந்திரிக் கயான் திலங்கா டி சில்வா (Kariyawasam Thantrige Gayan Thilanka de Silva) பொதுவாக கயன் டி சில்வா (23 பிப்ரவரி 1988 அன்று பிறந்தவர்)  என அறியப்படும் இவர் 2012-13 ஆம் ஆண்டுகளில் இலங்கை உள்ளூர் போட்டிகளில் விளையாடினார். அவரது ஆரம்ப துடுப்பாட்ட வாழ்க்கையானது அவர் பிறந்த நாடான பஹ்ரைன் சார்பாக விளையாடினார். மேலும் 2004 மற்றும் 2006 ஆம் ஆண்டு கால கட்டங்களில் இவர் பஹ்ரைன் தேசிய அணிக்காக விளையாடினார், இதற்கு முன்பு பஹ்ரைனை பல்வேறு வயது மட்டத் துடுப்பட்ட அணிகளுக்காக  பிரதிநிதித்துவப்படுத்தினார்.
மனாமாவின் அட்லியாவில் பிறந்தவ டி சில்வா, பாகிஸ்தானில் 2000 ஆம் ஆண்டு 17 வயதுக்குட்பட்ட ஆசிய கோப்பையில் பஹ்ரைனைப் பிரதிநிதித்துவப்படுத்தினார். அப்போது அவருக்கு வயது 12 ஆகும். 2004 ஆம் ஆண்டில் நடைபெற்ற ஏ. சி. சி கோப்பைத் துடுப்பாட்டத் தொடரில் இவர் 17 வயதிற்கு உடப்பட்டோருக்கன பஹ்ரைன் துடுப்பாட்ட அணிக்குத் தலைவராக நியமிக்கப்பட்டார். அந்தத் தொடரில் ஐந்து போட்டிகளில் விளையாடி 165 ஓட்டங்களை எடுத்தார். இதன்மூலம் அதிக ஓட்டங்கள் எடுத்த பஹ்ரைன் மட்டையாளர்கள் வரிசையில் இவர் முதலிடம் பிடித்தார். தாய்லாந்து துடுப்பாட்ட அணிக்கு எதிரான போட்டியில் 68 பந்துகளில் 72 ஓட்டங்கள் எடுத்ததே இவரின் அதிகபட்ச ஓட்டம் ஆகும். 17 வயதிற்குட்பட்ட துடுப்பாட்டத் தொடரில் சிறப்பான திறனை வெளிப்படுத்தியதனைத் தொடர்ந்து, 2004 ஆம் ஆண்டு மலேசியாவில் நடந்த ஏ.சி.சி டிராபிக்கான பஹ்ரைன் மூத்த அணியில் டி சில்வா தேர்ந்தெடுக்கப்பட்டார். அப்போது அவருக்கு வயது 16 ஆகும். மேலும் அந்தத் தொடரில் அவர் இலக்கினைக் கைப்பற்றவில்லை என்றாலும், ஹாங்காங் மற்றும் ஓமானுக்கு எதிராக பஹ்ரை அணி சார்பாக விளையாடிய இளம் வயதுவீரர் எனும் சாதனை படைத்தார். 2005 ஆம் ஆண்டில் நேபாளத்தில் நடைபெற்ற புரூனே துடுப்பாட்ட அணிக்கு எதிராக இறுதிவரை ஆட்டமிழக்காமல் 140 பந்துகளில் இவர் 200* ஓட்டங்களை எடுத்தார்.
இரத்தினசாமி
இரத்தினசாமி (Rathnaswamy) ஓர் இந்திய அரசியல்வாதியும் தமிழக சட்டமன்றத்தின் குடியாத்தம் சட்டமன்றத் தொகுதியின் முன்னாள் உறுப்பினரும் ஆவார். 1952 ஆவது ஆண்டில் நடந்த தமிழ்நாடு சட்டமன்றத் தேர்தலில் குடியாத்தம் தொகுதியில் இந்திய தேசிய காங்கிரசின் சார்பில் போட்டியிட்டு வெற்றி பெற்றார். குடியாத்தம் சட்டமன்றத் தொகுதி தனித்தொகுதி என்பதால் இவருடன் சேர்த்து ஏ. ஜே. அருணாச்சலமும் சட்டமன்ற உறுப்பினராக தேர்ந்தெடுக்கப்பட்டார்.
கயன் டி சில்வா
2006 ஆம் ஆண்டில் நடைபெற்ற ஏசிசி கோபைத் துடுப்பாட்டத் தொடரில் இவர் மலேசிய அணி சார்பாக விளையாடியதே இவர் பஹ்ரைன் சார்பாக விளையாடிய இறுதிப் போட்டி ஆகும்.கொழும்பில் உள்ள  எலிசபெத் ஹில்ஸ் பள்ளியிலிவர் கூடைப் பந்து மற்றும் துடுப்பாட்டம் ஆகிய இரண்டு போட்டிகளிலும் விளையாடியுள்ளார்.
இரத்தினசாமி
பதவி விலகல்
1954 ஆவது ஆண்டில் தமிழ்நாட்டு முதலமை‌ச்ச‌ராகத் தேர்ந்தெடுக்கப்பட்ட காமராசர் போட்டியிடுவதற்காக, இவருடன் தேர்ந்தெடுக்கப்பட்ட ஏ. ஜே. அருணாச்சலம் பதவி விலகியதால் அந்த இடத்திற்கு மட்டும் தேர்தல் நடந்தது.
வெளியிணைப்புகள்
பகுப்பு:தமிழக அரசியல்வாதிகள் பகுப்பு:வேலூர் மாவட்ட மக்கள்
கயன் டி சில்வா
முதல் தரத் துடுப்பாட்டம்
2013 ஆம் ஆண்டில் நடைபெற்ற பிரீமியர் லீக் துடுப்பாட்டத் தொடரில் இவர் முதல் தரத் துடுப்பாட்டப் போட்டிகளில் அறிமுகமானார். பெப்ரவரி 22 இல் கருனேகலா துடுப்பாட்ட சன்கத்திற்கு எதிரான போட்டியில் இவர் காலி துடுப்பாட்ட அணி சார்பாக தனது முதல் தரத் துடுப்பாட்டப் போட்டியில் இவர் அறிமுகமானார். அந்தப் போட்டியின் முதல் ஆட்டப்பகுதியில் 24 பந்துகளில் 14 ஓடங்களை எடுத்து இறுதிவரை ஆட்டமிழக்காமல் இருந்தார்.பந்துவீச்சில் இரண்டு ஓவர்களை வீசி ஒன்பது ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. இரண்டாவது ஆட்டப் பகுதியில் பந்துவீசவும் மட்டையாடவும் இவருக்கு வாய்ப்பு கிடைக்கவில்லை. இந்தப் போட்டியில் காலி துடுப்பாட்ட அணி 104 ஓட்டங்களில் வெற்றி பெற்றது.
குறிப்புகள்
பகுப்பு:இலங்கைத் துடுப்பாட்டக்காரர்கள் பகுப்பு:வாழும் நபர்கள் பகுப்பு:1988 பிறப்புகள்
தனஞ்சய டி சில்வா
தனஞ்சய மதுரங்க டி சில்வா (Dhananjaya Maduranga de Silva,ධනංජය ද සිල්වා பிறப்பு: 6 செப்டம்பர் 1991) இலங்கையின் தொழில்முறைத் துடுப்பாட்ட வீரர் ஆவார். இவர் இலங்கைத் துடுப்பாட்ட அணியில் பன்னாட்டுப் போட்டிகளிலும், உள்ளூரில் தமிழ் யூனியன் துடுப்பாட்டக் கழகத்திலும் விளையாடி வருகிறார். இவர் இலங்கை அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளாயாடி வருகிறார். 2016- 2017 ஆம் ஆண்டின் இலங்கைத் துடுப்பாட்ட அவை விருது வழங்கும் விழாவில் சிறந்த தேர்வுத் துடுப்பாட்ட வீரராக இவர் அறிவிக்கப்பட்டார்.
உள்ளூர்ப் போட்டிகள்
மார்ச், 2018 இல் நடைபெற்ற 2017-2018 ஆம் ஆண்டிற்கான சூப்பர் ஃபோர் மாகாணத் துடுப்பாட்ட தொடரில் கொழும்பு அணியின் துனைத் தலைவராக நியமிக்கப்பட்டார். மேலும் 2017-2018 ஆம் ஆண்டிற்கான சூப்பர் ஃபோர் மாகாணத் துடுப்பாட்ட தொடரில் விளையாடும் அணியில் இடம்பெற்றார்.
சர்வதேச போட்டிகள்
தனஞ்சய டி சில்வா இலங்கையின் பன்னாட்டு இருபது20 (ப20இ) அணியில் பாக்கித்தான் அணிக்கு எதிரான போட்டிகளில் 2015 சூலை மாதத்தில் கலந்து கொண்டு, தனது முதலாவது ப20இ போட்டியை 2015 சூலை 30 இல் விளையாடினார். தனது முதலாவது போட்டியில் 31 ஓட்டங்களை எடுத்தார். இந்தப் போட்டியில் இலங்கை அணி தோல்வியடைந்தது.
2016 சூன் 16 இல் அயர்லாந்து துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் (ஒநாப) போட்டியில்169 ஆவது வீரராக அறிமுகமானார்.
இந்தத் தொடரின் மூன்றாவது போட்டியில் தனது முதல் நூறு ஓட்டங்களைப் பதிவு செய்தார். இந்தப்போட்டியில் 26 ஓட்டங்களுக்கு 5 இலக்குகள் எனும் இக்கட்டான நிலையில் தினேஸ் சந்திமலுடன் இணைந்து சிறப்பாக விளையாடினர். இந்தத் தொடரில் அதிக ஓட்டங்கள் சேர்த்தவர்கள் பட்டியலில் 325 ஓட்டங்கள் எடுத்து முதல் இடம் பிடித்தார்.இதில் ஒரு நூறு மற்றும் ஒரு அரைநூறும் அடங்கும். இவரின் சராசரி 65.00 ஆகும். இந்தத் தொடரை இலங்கை அணி வென்றது. ஆத்திரேலிய அணிக்கு எதிராக முழுமையாக வெல்வது இதுவே முதல்முறையாகும்.
இந்தியச் சுற்றுப் பயணம்
இவர் இந்தியத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் விளையாடும் அணியில் இவருக்கு இடம் கிடைத்தது. பின் 2017 ஆம் ஆண்டில் இந்திய அணிக்கு எதிரான மூன்றாவது தேர்வுத் துடுப்பாட்டப் போட்டியில் விளையாடும் வாய்ப்பினைப் பெற்றார்.இந்தப் போட்டியின் தனது மூன்றாவது நூறினைப் பதிவு செய்தார். இந்தப் போட்டி சமனில் முடிந்தது .இந்தத் தொடரை இந்திய அணி 1-0 எனும் கணக்கில் வென்றது. இந்தப் போட்டியில் இறுதிவரை ஆட்டமிழக்காமல் 119* ஓட்டங்கள் எடுத்தார். இதன்மூலம் இந்திய மண்னில் அயல்நாட்டு வீரர் ஒருவரின் நான்காவது அதிகபட்ச ஓட்டங்கள் எனும் சாதனை படைத்தார்.
வங்காளதேசத் தொடர்
2018 ஆம் ஆண்டில் வங்காளதேசத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் தனது நான்காவது நூறினை அடித்தார். இது தொடர்ச்சியான இரண்டாவது நூறாகும். புது தில்லியில் இந்தியத் துடுப்பாட்ட அணிக்கு எதிரான முந்தைய போட்டியில் நூறு ஓட்டங்கள் அடித்திருந்தார். இவரும் குசல் மெண்டிசும் இணைந்து இறுதிவரை ஆட்டமிழக்காமல் 187 ஓட்டங்கள் எடுத்தனர்.
வெளி இணைப்புகள்
பகுப்பு:1991 பிறப்புகள் பகுப்பு:வாழும் நபர்கள் பகுப்பு:இலங்கைத் துடுப்பாட்டக்காரர்கள் பகுப்பு:கொழும்பு மாவட்ட நபர்கள்
பாளையக்காரர் போர்கள்
18 ஆம் நூற்றாண்டின் இறுதிப்பகுதியில் தமிழ்நாட்டின் தென் பகுதிகளில் ஆதிக்கத்தை நிலை நாட்டிய ஆங்கிலேயர், பாளையக்காரர்களை நசுக்கியும், குடிமக்கள்மீது வரிச்சுமையை ஏற்றியும் பெரும் அதிருப்தியைச் சம்பாதித்தனர். இதன் பின்னணியில் ஏற்பட்ட மோதல்களே பாளையக்காரர் போர்கள்.
வரலாற்றுப் பின்னணி
1736 ஆம் ஆண்டில் கர்நாடகத்தை ஆண்டு வந்த நவாபான சந்தாசாகிபு, மதுரை நாயக்க அரசில் ஏற்பட்ட அரசுரிமைப் போட்டியைப் பயன்படுத்திக்கொண்டு, மதுரை நாயக்கர் ஆட்சியை முடிவுக்குக் கொண்டுவந்ததுடன் தமிழ்நாட்டின் தென்பகுதிகளைக் கைப்பற்றிக்கொண்டான். இதனால் இப்பகுதிகளுள் அடங்கியிருந்த பாளையப்பட்டுகள் அனைத்தும் கர்நாடக நவாபின் மேலாண்மைக்குள் அடங்கின.